પ્રાચીએ ફટાફટ બંને મોબાઈલ ઑન કરી બધાને નવા વેન્યુની જાણ કરી. સાંજે સાત વાગે મિટિંગ પૂરી થઈ. કંઈક રાહત અનુભવાઈ. પણ હૉટેલ ગ્રીનપાર્કનું ત્રણ હજાર રૂપિયાનું બિલ ચૂકવતાં સુધાબહેનને જરા થડકો તો લાગ્યો જ. ઘેર આવતાંની સાથે પાછી એની એ સાંજની રસોઈની ચિંતા ! પણ હવે કંઈક સ્વસ્થ થયેલી પ્રાચીએ ડાયરીમાંથી સંભવ પ્રોવિઝનના નંબર શોધી ફોન પર જ થેપલાં અને મસ્તી દહીં મંગાવી લઈ ટેબલ પર મૂક્યાં.